สวัสดีค่ะ คือเมื่อช่วงปีใหม่ที่ผ่านมาพ่อสะดุดล้มเเล้วนิ้วโป้งเท้าเป็นห้อเลือดบวกกับพ่อเป็นเบาหวานอยู่เเล้ว เราก็เลยบอกให้พ่อไปหาเเต่พ่อไม่ยอมไปหาเพื่อถอดเล็บ ปรากฏหลายวันผ่านไป เหมือนมีน้ำใสๆออกมาจากเล็บพ่อก็บีบออกเเล้วก็ทำแผลตามปกติ จนวันนี้ผ่านมาเป็นเดือนเเล้วแผลก็ยังไม่หายเเถมเล็บยังดูเขียวๆด้วยๆ เลยอยากถามคุณว่าจะทำยังไงได้บ้างคะ ที่เล็บเขียวๆเนี่ย ใช่มันเน่ารึเปล่า เเถมตอนนี้พ่อบอกไม่รู้สึกเจ็บด้วย ตอนนี้เป็นกังวลมากๆเลยค่ะ
สวัสดีครับสำหรับอาการถูกของแข็ง กระแทกนิ้ว สามารถทำให้เนื้อเยื่ออ่อนใต้เล็บมีอาการบาดเจ็บได้ (Subungual hematoma) รวมถึงกระดูกแตกหักอาการเลือดออกใต้เล็บ หากเป็นไม่มาก สามารถ เจาะเลือดออกมาได้ แต่หากเป็นเกินครึ่งหนึ่งของเล็บที่บาดเจ็บ จำเป็นต้องถอดเล็บและเย็บซ่อมแซม เนื่อเยื่ออ่อนใต้เล็บ ส่วนการบาดเจ็บที่พบร่วมได้คือ กระดูกปลายนิ้วแตกจากแรงกระแทกครับ ซึ่งจะวินิจฉัยได้ด้วยภาพถ่าเอกเรย์หากไม่ได้ทำการรักษารอยเลือดจะค่อยๆจางลงไปครับ หากอาการไม่บรรเทา แนะนำให้พาพ่อมารับการตรวจเพิ่มเติมที่โรงพยาบาล เพื่อหาสาเหตุเพิ่มเติม และรักษาอย่างเหมาะสมครับ